CELEX: 62020TN0255
Language: mt
Date: 2020-05-04 00:00:00
Title: Kawża T-255/20: Rikors ippreżentat fl-4 ta’ Mejju 2020 – ClientEarth vs Il-Kummissjoni

27.7.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 247/18
            
         
      Rikors ippreżentat fl-4 ta’ Mejju 2020 – ClientEarth vs Il-Kummissjoni
      (Kawża T-255/20)
      (2020/C 247/27)
      Lingwa tal-kawża: l-Ingliż
      
         Partijiet
      
      
         Rikorrenti: ClientEarth AISBL (Brussell, il-Belġju) (rappreżentanti: F. Logue, Solicitor, u J. Kenny, Barrister-at-law)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni impliċita tal-Kummissjoni Ewropea tas-26 ta’ Frar 2020 li tiċħad parzjalment it-talba tagħha għal aċċess għal dokumenti fil-Kawża GESTDEM Nru 2019/6819;
               
            
                  —
               
               
                  tiddeċiedi dwar l-ispejjeż u tikkundanna lill-Kummissjoni Ewropea tbati l-ispejjeż tar-rikorrenti u tikkundanna lill-partijiet intervenjenti jbatu l-ispejjeż tagħhom stess.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq il-fatt li l-Kummissjoni wettqet żbalji manifesti ta’ evalwazzjoni u żbalji ta’ liġi li rriżultaw fl-applikazzjoni żbaljata tal-protezzjoni tal-eċċezzjoni dwar il-proċess deċiżjonali (it-tieni subparagrafu tal-Artikolu 4(3) tar-Regolament Nru 1049/2001) (1) u nuqqas ta’ motivazzjoni (Artikolu 296 TFEU) peress li:
                  
                              —
                           
                           
                              l-iżvelar parzjali tat-Taqsima 4 tal-proċess verbal tad-79 laqgħa tal-Kumitat Tekniku għall-Vetturi bil-Mutur, organizzata fi Brussell fit-12 ta’ Frar 2019 (id-“Dokument B”, ma jippreġudika serjament ebda proċess deċiżjonali;
                           
                        
                              —
                           
                           
                              il-Kummissjoni ma wrietx li l-iżvelar parzjali tat-Taqsima 4 tad-Dokument B jippreġudika serjament il-proċess deċiżjonali tagħha.
                           
                        
            
                  2.
               
               
                  It-tieni motiv ibbażat fuq il-fatt li l-Kummissjoni wettqet żbalji manifesti ta’ evalwazzjoni u żbalji ta’ liġi li rriżultaw fl-applikazzjoni żbaljata tal-kriterju ta’ interess pubbliku superjuri previst fit-tieni subparagrafu tal-Artikolu 4(3) tar-Regolament Nru 1049/2001 u nuqqas ta’ motivazzjoni (Artikolu 296 TFUE).
               
            
                  3.
               
               
                  It-tielet motiv ibbażat fuq il-fatt li l-Kummissjoni wettqet żball ta’ liġi billi bbażat ruħha fuq ir-Regoli Standard ta’ Proċedura għall-Kumitati, li huma inapplikabbli abbażi tal-Artikolu 277 TFEU.
               
            
         (1)  Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).